En advarsel om innhold av bly på en drivstoffpumpe. Tetraetylbly, som tidligere ble tilsatt bilbensin (og fortsatt tilsettes en del flybensin), bidro blant annet helsefarlig luftforurensning og til forurensning av jord.
**Blyforgiftning** (også kalt **saturnisme**, fra fransk *saturnisme*, «blyforgiftning»; til *saturne*, betegnelse for bly, brukt av alkymister, + *-isme*) er en type metallforgiftning forårsaket av bly i organismen. Symptomer kan bestå av magesmerter, forstoppelse, hodepine, irritabilitet, hukommelsesproblemer, infertilitet og prikking i hender og føtter. Det forårsaker nesten 10 % av psykisk utviklingshemming av ellers ukjent årsak og kan resultere i atferdsproblemer. Noen av effektene er permanente. I alvorlige tilfeller kan anemi, anfall, koma eller død forekomme.

Eksponering for bly kan oppstå av forurenset luft, vann, støv, mat eller forbrukerprodukter. Blyforgiftning utgjør en betydelig økt risiko for barn ettersom de er langt mer sannsynlig å innta bly indirekte ved å tygge på leker eller andre gjenstander som er belagt med blymaling. Mengden bly som kan absorberes av barn er også høyere enn for voksne. Eksponering på jobb er en vanlig årsak til blyforgiftning hos voksne med visse yrker i særlig risiko. Diagnose er vanligvis ved å måle blynivået i blodet. Centers for Disease Control and Prevention i USA har satt den øvre grensen for blynivået i blodet for voksne til 10 µg/dl (10 µg/100 g) og for barn til 3,5 µg/dl, tidligere før oktober 2021 til 5 µg /dl. Forhøyet bly kan også oppdages ved endringer i røde blodceller til barn som er sett på røntgenbilder.

Blyforgiftning kan forebygges. Det kan skje ved individuell innsats som fjerning av blyholdige gjenstander fra hjemmet, innsats på arbeidsplassen som forbedret ventilasjon og overvåking, statlige og nasjonale retningslinjer som forbyr bly i produkter som maling, bensin, ammunisjon, hjulvekter, og fiskesøkker, reduserer tillatte nivåer i vann eller jord, og sørger for opprydding av forurenset jord. Arbeidernes utdanning kan også være nyttig. De viktigste behandlingene er fjerning av blykilden og bruk av medisiner som binder bly slik at det kan elimineres fra kroppen, kjent som kelatterapi. Kelatterapi hos barn anbefales når blodnivåene er høyere enn 40–45 µg/dl. Medisiner som brukes er blant annet *dimerkaprol*, *edetatkalsiumdinatrium* og *succimer*.

Referanser
----------

1. ↑  «saturnisme», *NAOB*
2. 1 2 3 4 5 6 7 8  «Lead poisoning and health», *WHO*. September 2016
3. 1 2  «Lead Information for Workers», *CDC*. 30 September 2013. Arkivert fra originalen den 18. oktober 2016.
4. 1 2   Gracia, R.C.; Snodgrass, W.R. (januar 2007): «Lead toxicity and chelation therapy», *American Journal of Health-System Pharmacy*. **64** (1): 45–53. doi:10.2146/ajhp060175. PMID 17189579.
5. ↑  CDC Updates Blood Lead Reference Value for Children, 28. oktober 2021.
6. ↑   «Blood Lead Reference Value | Lead», *CDC* 28. oktober 2021
7. ↑   *The Code of Federal Regulations of the United States of America*, U.S. Government Printing Office. 2005. s. 116.
8. 1 2 3 4  Dapul, H.; Laraque, D. (august 2014): «Lead poisoning in children», *Advances in Pediatrics*. **61** (1): 313–33. doi:10.1016/j.yapd.2014.04.004. PMID 25037135.
9. ↑  Needleman, H. (2004): "Lead poisoning". *Annual Review of Medicine*. **55**: 209–22. doi:10.1146/annurev.med.55.091902.103653. PMID 14746518.
10. ↑   «Lead Information for Employers», *CDC*. 30. september 2013. Arkivert fra originalen den 18. oktober 2016.
11. ↑   Allaouat, Sarah (2020): «Educational interventions for preventing lead poisoning in workers», *Cochrane Database of Systematic Reviews* **2020** (8): CD013097. doi:10.1002/14651858.CD013097.pub2. PMC 8095058. PMID 35819457. S2CID 226951902.
12. ↑   «What Do Parents Need to Know to Protect Their Children?», *CDC*. 30. oktober 2012

Eksterne lenker
---------------

* «Blyforgiftning», *NHI.no*
* «Blyforgiftning – en oversikt», *Tidsskriftet.no (Den norske legeforeningen)*

|  |  |
| --- | --- |
| Oppslagsverk/autoritetsdata | Store medisinske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** Encyclopædia Universalis **·** NDL **·** BBC Things
 |


| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |